Jakarta Islom markazi

Jakarta Islom markazi (JIM) – Indoneziyaning Jakarta shahri Koja hududida joylashgan islomiy tadqiqotlar va ilmiy izlanishlar markazi. JIM faoliyatiga ZISVAFni rivojlantirish, taʼlim (TPA, madrasa, Jamoaviy taʼlim markazi), ijtimoiy-iqtisodiy faoliyat (masjid kooperativlari), muntazam diniy oʻqishlar, Tabligʻ akbar, hamda islomiy bayramlarni nishonlash kiradi. Tarixi JIM joylashgan hududda 1972-yilda tashkil etilgan, Kramat Tunggak nomi bilan tanilgan qizil chiroqlar tumani mavjud boʻlgan. Mahalliy aholi bu qizil chiroqlar tumani tashkil etilishiga qarshi boʻlib, tashkil topganidan beri unga norozilik bildirib kelgan. 1998-yilda Jakarta gubernatori qizil chiroqlar tumanini yopish haqida qaror qabul qilgan. U 1999-yil 31-dekabrda rasman yopiladi. 2001-yilda Jakarta gubernatori Sutiyoso jamiyatning barcha qatlamlari ishtirokida miya hujumi (brainstorming) forumini oʻtkazdi. Jakarta Islom markazini (JIM) barpo etish gʻoyasini Sutiyoso Nyu-Yorkda professor Azyumardi Azraga (oʻsha paytda UIN Sharif Hidayatullah rektori) taklif qilgan. JIM shiori faqat masjid qurish bilangina cheklanmas edi. Ularning yakuniy maqsadi JIMni Indoneziya va Janubi-sharqiy Osiyodagi islom sivilizatsiyasining markaziy tugunlaridan biriga aylantirish edi. JIM sobiq qizil chiroqlar tumani oʻrnida tashkil etilgan. Hudud 2003-yildan beri ochiq. Majmua 7 gektar yer maydonini egallaydi, unda 6 000 m2 masjid va islomiy taʼlim uchun joy mavjud. 2003 va 2004-yillarda gubernator tomonidan chiqarilgan ikki qaror (99/2003 va 651/2004) markazning tashkiliy va ish tuzilmasini shakllantirgan. Boshqa binolar Masjid boʻlishidan tashqari, JIM islomiy diniy tadqiqotlar markazi hamdir. U, shuningdek, taʼlim, biznes va savdo infratuzilmalari bilan jihozlangan. Mehmonxona majmuasi qurilishi 2007-yilda boshlangan boʻlib, rejalashtirilgan yer maydoni 21 452 kvadrat metrni tashkil etgan. Mehmonxona uchta binoga boʻlingan: 5 653 kvadrat metr maydondagi biznes markazi, 4 582 kvadrat metrlik konvensiya zali yoki uchrashuvlar zali, hamda 11 217 kvadrat metrlik mehmonxona/mehmon uyi. Majmua hududida taʼlim va malaka oshirish markazi ham joylashgan. 2022-yilhi yongʻin 2022-yil 19-oktabrda taʼmirlash ishlari paytida JIMga qarashli Jomi masjidining katta gumbazi taxminan soat 15:00 atrofida yonib, qulab tushdi, havoga quyuq qora tutun koʻtarildi. Politsiya hodisada hech kim jarohat olmaganini tasdiqlagan. Yana qarang Indoneziyada Islom Indoneziyadagi masjidlar roʻyxati Manbalar Havolalar Vikiomborda „Jakarta Islom markazi“ mavzusi boʻyicha mediafayllar bor.